Ο **Βαγγέλης Μάντζιος** (Αθήνα, 22 Απριλίου 1983) είναι Έλληνας πρώην διεθνής ποδοσφαιριστής που αγωνιζόταν ως κεντρικός επιθετικός. Στις ευρωπαϊκές διοργανώσεις (κύπελλο ΟΥΕΦΑ, Τσάμπιονς Λιγκ) έχει συνολικά 8 γκολ σε 23 συμμετοχές (5 γκολ σε 10 συμμετοχές στο Τσάμπιονς Λιγκ και 3 γκολ σε 13 συμμετοχές στο κύπελλο ΟΥΕΦΑ).

Καριέρα
-------

### Σε συλλογικό επίπεδο

Ο Βαγγέλης Μάντζιος ξεκίνησε το ποδόσφαιρο στον Φοίνικα Καλλιθέας, ο οποίος την περίοδο εκείνη υπήρξε η θυγατρική ομάδα του Πανιώνιου, με τον οποίο το 2001 υπέγραψε συμβόλαιο και αγωνίστηκε τέσσερα χρόνια. Συνολικά στο πρωτάθλημα σημείωσε 70 συμμετοχές πετυχαίνοντας 15 γκολ. Οι ικανότητές του προσέλκυσαν το ενδιαφέρον των μεγάλων ομάδων της Ελλάδας αλλά και συλλόγων του εξωτερικού, ενώ το 2003, ανακηρύχθηκε ο καλύτερος νέος Έλληνας ποδοσφαιριστής. 

Το καλοκαίρι του 2005 πήρε μεταγραφή στον Παναθηναϊκό. Στον σύλλογο σε 68 αγώνες πρωταθλήματος σημείωσε 19 γκολ, ενώ πέτυχε σημαντικά γκολ και στην Ευρώπη για την ελληνική ομάδα. Τo 2008 δόθηκε δανεικός για έξι μήνες στη γερμανική Άιντραχτ Φραγκφούρτης. Τον Δεκέμβριο του 2009 ο Παναθηναϊκός συμφώνησε με την Ανόρθωση Αμμοχώστου να παραχωρήσει τον Μάντζιο με τη μορφή δανεισμού μέχρι τον Ιούνιο του 2010, με την κυπριακή ομάδα να διατηρεί δικαίωμα αγοράς. Το καλοκαίρι του 2010 δόθηκε δανεικός στην πορτογαλική Μαρίτιμο, αλλά δεν είχε μεγάλη συμμετοχή λόγω πολλών τραυματισμών. Αποχώρησε μετά το τέλος του συμβολαίου του από τον Παναθηναϊκό, το καλοκαίρι του 2011.

Για την αγωνιστική περίοδο 2011-12 αγωνίστηκε με τον ΟΦΗ, πετυχαίνοντας επτά γκολ στο πρωτάθλημα. Αποχώρησε ως ελεύθερος στο τέλος της και τον Σεπτέμβρη του 2012 υπέγραψε στην ομάδα του Αζερμπαϊτζάν, Μπακού. Τον Ιανουάριο του 2013, υπέγραψε συμβόλαιο συνεργασίας με τον Ατρόμητο Αθηνών, το οποίο λύθηκε κοινή συναινέσει, λίγο πριν ολοκληρωθεί η περίοδος 2012-13.

Την περίοδο 2013-14 συμφώνησε να συνεχίσει την καριέρα του στον Λεβαδειακό, υπογράφοντας μονοετές συμβόλαιο, ενώ με την ολοκλήρωσή της ανανέωσε με τον σύλλογο της Βοιωτίας για ακόμη έναν χρόνο. Έμεινε τέσσερα χρόνια στο σύλλογο της Λιβαδειάς όπου κατέγραψε 101 συμμετοχές (ρεκόρ στη καριέρα του) και σκόραρε 34 φορές (το υψηλότερο στην καριέρα του). Το καλοκαίρι του 2018 μεταγράφηκε στον Απόλλωνα Σμύρνης όπου στην εξάμηνη παρουσία του στην ομάδα της Ριζούπολης σημείωσε 6 συμμετοχές μέχρι τη λύση του συμβολαίου του τον Νοέμβριο και έτσι τον Ιανουάριο του 2019 υπέγραψε στον Ολυμπιακό Βόλου. Το καλοκαίρι του 2019 στον Λεβαδειακό, με τη φανέλα του οποίου αγωνίστηκε για 1 χρόνο στη Σούπερ Λιγκ 2. Το καλοκαίρι του 2020, αφού έλυσε την συνεργασία του με τον σύλλογο της Λιβαδειάς, επέστρεψε στην Αθήνα για τον Π.Α.Ο. Ρουφ, στον οποίο και ολοκλήρωσε την καριέρα του το 2022, λόγω χρήσης απαγορευμένων ουσιών (doping). Η ποινή που του επιβλήθηκε ήταν 7 χρόνια.

### Στις εθνικές ομάδες

Το ντεμπούτο του με την εθνική Ελλάδας πραγματοποιήθηκε στις 12 Οκτωβρίου 2005, όντας ποδοσφαιριστής του Πανιωνίου, στον αγώνα εναντίον της Γεωργίας για τα προκριματικά του Παγκοσμίου Κυπέλλου 2006. Έχει πραγματοποιήσει συνολικά επτά συμμετοχές, χωρίς να σκοράρει, μεταξύ 2005-2008.

Παραπομπές
----------

1. ↑  Στην Άιντραχτ ο Μάντζιος, www.kathimerini.gr
2. ↑  Στην Πορτογαλία Μάντζιος - Μελίσσης, www.inewsgr.com[*νεκρός σύνδεσμος*]
3. ↑  Στον ΟΦΗ ο Μάντζιος, www.stoplekto.gr
4. ↑  Μάντζιος και επίσημα στον Ατρόμητο, www.aek365.com
5. ↑  Τέλος Μάντζιος και Επστάιν, www.sport-fm.gr
6. ↑  Έμεινε Λιβαδειά ο Μάντζιος, www.sportdog.gr
7. ↑  *Στον Απόλλων Σμύρνης ο Βαγγέλης Μάντζιος* sportime.gr
8. ↑  [ *Τελείωσε από τον Απόλλωνα Σμύρνης ο Μάντζιος* sport24.gr
9. ↑  *Ο Ολυμπιακός Βόλου απέκτησε τον Βαγγέλη Μάντζιο* e-thessalia.gr
10. ↑  *Ανακοίνωσε Μάντζιο ο Λεβαδειακός* sport-fm.gr
11. ↑  *ΠΑΟ Ρουφ: Ανακοίνωσε την απόκτηση του Μάντζιου* novasports.gr
12. ↑  «Ε.Ο.ΚΑ.Ν.». *www.eokan.gr*. Ανακτήθηκε στις 4 Οκτωβρίου 2023.

Εξωτερικοί σύνδεσμοι
--------------------

* Ο Βαγγέλης Μάντζιος στο soccerway
* Η καριέρα του Βαγγέλη Μάντζιου στο National Football Teams
* Το προφίλ του Βαγγέλη Μάντζιου στο transfermarkt

|  |  |  |  |
| --- | --- | --- | --- |
| 

| π • σ • ε
Ελληνική Σούπερ Λιγκ Καλύτερος Νέος Παίχτης της Χρονιάς |
| --- |
|  |
| 
* 1995: Νικολαΐδης
* 1996: Λυμπερόπουλος
* 1997: Ελευθερόπουλος
* 1998: Καραγκούνης / Άντζας
* 1999: Ιορδανίδης
* 2000: Πατσατζόγλου / Κατσουράνης
* 2001: Σεϊταρίδης
* 2002: Βάλλας
* 2003: Μάντζιος
* 2004: Τζιόλης
* 2005: Λαγός
* 2006: Λαγός
* 2007: Νίνης
* 2008: Παπασταθόπουλος
* 2009: Κουτσιανικούλης
* 2010: Νίνης
* 2011: Φετφατζίδης
* 2012: Βλαχοδήμος
* 2013: Κάτσε
* 2014: Κολοβός
* 2015: Χαρίσης
* 2016: Χαρίσης
* 2017: Ρέτσος
* 2018: Δουβίκας
* 2019: Μπουζούκης
* 2020: Εμμανουηλίδης
* 2021: Τζόλης
* 2022: Αλεξανδρόπουλος
 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
* Πύλη:Ελλάδα
 |

 |